แอร์ไชนา

**แอร์ไชนา** (, *Zhōngguó guójì hángkōng gōngsī*) เป็นสายการบินหลักและเป็นสายการบินประจำชาติสาธารณรัฐประชาชนจีน ที่มีสำนักงานใหญ่ตั้งอยู่ที่เขตชุ่นอี้ ปักกิ่ง สายการบินให้บริการเที่ยวบินทั้งในประเทศและระหว่างประเทศไปยังจุดหมายปลายทางต่าง ๆ ทั่วประเทศจีนและทั่วโลก

สายการบินนี้ก่อตั้งขึ้นใน ค.ศ. 1988 หลังซีเอเอซี สายการบินแห่งชาติเดิมของจีนถูกแบ่งออกเป็นหกสายการบิน และหนึ่งในนั้นคือแอร์ไชนา ซึ่งต่อมาได้รวมกิจการกับสายการบินอื่น ๆ อีกหลายแห่งที่แยกตัวออกมาด้วยกัน ปัจจุบัน แอร์ไชนาเป็นหนึ่งในสายการบินที่ใหญ่ที่สุดในจีน และมีไชนาแนชนัลเอวิเอชันโฮลดิง ซึ่งเป็นรัฐวิสาหกิจถือหุ้นอยู่ 53.46%

ท่าอากาศยานหลักของแอร์ไชนานั้นอยู่ที่ปักกิ่งและเฉิงตู ใน ค.ศ. 2017 สายการบินนี้ได้ให้บริการขนส่งผู้โดยสารทั้งในและต่างประเทศจำนวน 102 ล้านคน โดยมีอัตราส่วนการบรรทุกผู้โดยสารเฉลี่ยอยู่ที่ 81% สายการบินนี้เข้าร่วมเป็นสมาชิกสตาร์อัลไลแอนซ์ใน ค.ศ. 2007

## ประวัติศาสตร์
### ช่วงต้น

แอร์ไชนาก่อตั้งและเริ่มดำเนินการเมื่อวันที่ 1 กรกฎาคม ค.ศ. 1988 ซึ่งเป็นผลมาจากการตัดสินใจของรัฐบาลจีนในช่วงปลาย ค.ศ. 1987 ที่จะแยกแผนกปฏิบัติการของสำนักงานการบินพลเรือนแห่งประเทศจีน (ซีเอเอซี) ออกเป็นหกสายการบิน ได้แก่ แอร์ไชนา, ไชนาอีสเทิร์นแอร์ไลน์ ไชนาเซาเทิร์นแอร์ไลน์ ไชนานอร์เทิร์นแอร์ไลน์ ไชนาเซาท์เวสต์แอร์ไลน์ และไชนานอร์ทเวสต์แอร์ไลน์ โดยแอร์ไชนาได้รับมอบหมายให้รับผิดชอบหลักในเที่ยวบินระหว่างทวีปและเข้าดูแลอากาศยาน (โบอิง 707, 747 และ 767) และเส้นทางบินระยะไกลของซีเอเอซี

ในเดือนมกราคม ค.ศ. 2001 สายการบินทั้งหกแห่งที่แยกตัวออกมาจากซีเอเอซีได้ตกลงร่วมกันในแผนควบรวมกิจการ โดยแอร์ไชนาได้เข้าซื้อกิจการของไชนาเซาท์เวสต์แอร์ไลน์ ก่อนการซื้อกิจการนี้ แอร์ไชนาเป็นสายการบินภายในประเทศขนาดใหญ่เป็นอันดับสี่ของจีน การควบรวมกิจการครั้งนี้ทำให้เกิดกลุ่มบริษัทที่มีสินทรัพย์รวมกัน 5.6 หมื่นล้านหยวน (ประมาณ 8.63 พันล้านดอลลาร์สหรัฐ) และมีฝูงบินรวม 118 ลำ ในเดือนตุลาคม ค.ศ. 2002 แอร์ไชนาได้รวมกิจการกับไชนาเนชันแนลเอวิเอชันโฮลดิงและไชนาเซาท์เวสต์แอร์ไลน์

วันที่ 15 ธันวาคม ค.ศ. 2004 แอร์ไชนาได้เข้าจดทะเบียนในตลาดหลักทรัพย์ฮ่องกงและลอนดอนอย่างประสบความสำเร็จ ใน ค.ศ. 2006 แอร์ไชนาได้ลงนามในข้อตกลงเพื่อเข้าร่วมกลุ่มพันธมิตร สตาร์อัลไลแอนซ์ และกลายเป็นสมาชิกอย่างเป็นทางการในวันที่ 12 ธันวาคม ค.ศ. 2007 ร่วมกับเซี่ยงไฮ้แอร์ไลน์

ในเดือนกรกฎาคม ค.ศ. 2009 แอร์ไชนาได้เข้าซื้อหุ้นของแอร์มาเก๊าซึ่งเป็นบริษัทสาขาที่ประสบปัญหาเป็นจำนวน 19.3 ล้านดอลลาร์สหรัฐ ทำให้สัดส่วนการถือหุ้นเพิ่มขึ้นจาก 51% เป็น 81% หนึ่งเดือนต่อมา แอร์ไชนาได้ใช้เงิน 6.3 พันล้านดอลลาร์ฮ่องกง (813 ล้านดอลลาร์สหรัฐ) เพื่อเพิ่มสัดส่วนการถือหุ้นในคาเธ่ย์แปซิฟิคจาก 17.5% เป็น 30% ซึ่งเป็นการขยายการดำเนินงานในฮ่องกง

### พัฒนาการตั้งแต่ ค.ศ. 2010
ในเดือนเมษายน ค.ศ. 2010 แอร์ไชนาดำเนินการเพิ่มสัดส่วนการถือหุ้นในเชินเจิ้นแอร์ไลน์จนกลายเป็นผู้ถือหุ้นใหญ่ ทำให้แอร์ไชนามีสถานะที่แข็งแกร่งขึ้นในปักกิ่ง เฉิงตู และเซี่ยงไฮ้ รวมถึงมีเครือข่ายภายในประเทศที่สมดุลมากขึ้น

เมื่อวันที่ 2 ธันวาคม ค.ศ. 2010 แอร์ไชนาได้รับรางวัลอุตสาหกรรมการท่องเที่ยวสูงสุดของสเปน "Plaque for Tourist Merit" นับเป็นสายการบินต่างชาติรายแรกที่ได้รับรางวัลนี้ ซึ่งมอบให้แก่องค์กรและบุคคลที่มีส่วนช่วยในอุตสาหกรรมการท่องเที่ยวของสเปน

เมื่อวันที่ 23 ธันวาคม ค.ศ. 2010 แอร์ไชนากลายเป็นสายการบินจีนแห่งแรกที่ให้บริการตั๋วโดยสารแบบรวมเที่ยวบินภายในประเทศและบริการรถโดยสารรับส่งไปยังเมืองใกล้เคียง โดยเที่ยวบินรวมรถโดยสารชุดแรกเชื่อมต่อเทียนจินกับเที่ยวบินภายในประเทศที่เดินทางผ่านปักกิ่ง

แอร์ไชนาเริ่มให้บริการอินเทอร์เน็ต Wi-Fi ฟรีบนเครื่องบินเมื่อวันที่ 15 พฤศจิกายน ค.ศ. 2011 ทำให้เป็นสายการบินจีนรายแรกที่ให้บริการนี้ อย่างไรก็ดี ไม่อนุญาตให้ใช้บริการดังกล่าวบนสมาร์ตโฟน แต่สามารถใช้ได้เฉพาะบนแท็บเล็ตและแล็ปท็อปเท่านั้น

ใน ค.ศ. 2012 หลังจากแรงกดดันจาก PETA (People for the Ethical Treatment of Animals) แอร์ไชนาประกาศว่าจะไม่ขนส่งลิงไปยังห้องทดลองอีกต่อไป ซึ่ง PETA ได้แสดงความยินดีกับการประกาศของสายการบินนี้

เมื่อวันที่ 3 กรกฎาคม ค.ศ. 2013 ในวาระครบรอบ 25 ปีของบริษัท แอร์ไชนาได้ทดสอบแลนไร้สายบนเที่ยวบินได้สำเร็จ นับเป็นเที่ยวบินแรกในจีนแผ่นดินใหญ่ที่มีอินเทอร์เน็ตผ่านดาวเทียมให้บริการ

ในช่วงต้น ค.ศ. 2015 มีการประกาศว่าสายการบินได้เลือกเครื่องบินโบอิง 737 เน็กซต์เจเนอเรชัน และ 737 แมกซ์ จำนวน 60 ลำสำหรับโครงการปรับปรุงฝูงบิน ซึ่งข้อตกลงนี้มีมูลค่ามากกว่า 6 พันล้านดอลลาร์ตามราคาตลาดปัจจุบัน แต่ยังไม่ได้ข้อสรุปในขั้นสุดท้าย

## กิจการองค์กร

แอร์ไชนา จำกัด ได้รับการจดทะเบียนใน ค.ศ. 2003 และหุ้นของบริษัทเริ่มซื้อขายในตลาดหลักทรัพย์ฮ่องกงและลอนดอนเมื่อวันที่ 15 ธันวาคม ค.ศ. 2004 เดิมทีบริษัทนี้มีชื่อว่าแอร์ไชนาอินเตอร์เนชันแนล ซึ่งก่อตั้งขึ้นใน ค.ศ. 2002 โดยรวมกิจการกับไชนาเซาท์เวสต์แอร์ไลน์และบริการขนส่งทางอากาศของบรรษัทการบินแห่งชาติจีน จึงทำให้เกิดเป็นบริษัทใหม่ขึ้น

อาคารสำนักงานใหญ่แอร์ไชนา () ตั้งอยู่ในเขตอุตสาหกรรมท่าอากาศยานเทียนจู๋ () โซน A ในเขตชุ่นอี้ ปักกิ่ง ส่วนสำนักงานจดทะเบียนของบริษัทตั้งอยู่ที่ชั้น 9 ของอาคารบลูสกายแมนชัน () ซึ่งอยู่ในเขตอุตสาหกรรมท่าอากาศยานเทียนจู๋ โซน A เช่นกัน

แอร์ไชนามีฐานการบินหลักที่ท่าอากาศยานนานาชาติกรุงปักกิ่ง โดยให้บริการด้วยเครื่องบินพิสัยไกลในเส้นทางบินไปยังทวีปอเมริกาเหนือ ยุโรป อเมริกาใต้ แอฟริกา และออสเตรเลีย ฝูงบินของสายการบินประกอบด้วยเครื่องบินหลากหลายรุ่นจากทั้งโบอิงและแอร์บัส ได้แก่โบอิง 737, 747, 777 และ 787 รวมถึงแอร์บัส เอ319, เอ320, เอ321, เอ330 และเอ350 แอร์ไชนายังมีฐานการบินที่ท่าอากาศยานนานาชาติเฉิงตูชวงหลิว ที่ซึ่งให้บริการเที่ยวบินภายในประเทศเป็นหลัก รวมถึงท่าอากาศยานนานาชาติช่างไห่ผู่ตง ซึ่งให้บริการเส้นทางระหว่างประเทศหลายแห่ง

### โครงสร้างกรรมสิทธิ์

### อัตลักษณ์องค์กร
ตราสัญลักษณ์ของแอร์ไชนาประกอบด้วยลวดลาย *[[เฟิ่งหฺวาง]]* ที่ออกแบบโดยหาน เหม่ย์หลิน ศิลปินชื่อดัง ซึ่งลวดลายฟีนิกซ์นี้ยังเป็นการพลิกแพลงทางศิลปะของคำว่า "VIP" ส่วนชื่อสายการบินในภาษาจีนนั้นเขียนด้วยลายพู่กันจีนของอดีตผู้นำประเทศ เติ้ง เสี่ยวผิง และยังมีชื่อภาษาอังกฤษว่า "AIR CHINA" อยู่ด้วยเช่นกัน ปัจจุบันแอร์ไชนาเป็นสมาชิกของกลุ่มพันธมิตรสายการบินสตาร์อัลไลแอนซ์

## จุดหมายปลายทาง

thumb|ประเทศที่แอร์ไชนาให้บริการ<br>
เครือข่ายเส้นทางบินของแอร์ไชนาขยายจากศูนย์กลางที่ท่าอากาศยานนานาชาติกรุงปักกิ่งและท่าอากาศยานนานาชาติเฉิงตูเทียนฝู่ ครอบคลุมทั่วทั้งเอเชีย ตะวันออกกลาง ยุโรปตะวันตก และอเมริกาเหนือ นอกจากนี้ยังมีเส้นทางไปยังปลายทางสำคัญหลายแห่งในเอเชีย ออสเตรเลีย และยุโรปจากเซี่ยงไฮ้ รวมถึงเที่ยวบินระหว่างประเทศบางส่วนที่ออกจากเฉิงตู ฉงชิ่ง ต้าเหลียน หางโจว คุนหมิงและเชินเจิ้น ทำให้เป็นหนึ่งในไม่กี่สายการบินทั่วโลกที่บินไปยังทวีปที่มีผู้คนอาศัยอยู่ทั้งหกทวีป

เมื่อวันที่ 10 ธันวาคม ค.ศ. 2006 แอร์ไชนาเริ่มให้บริการเที่ยวบินแรกไปยังอเมริกาใต้ที่เซาเปาลู-กวารูลโญส (โดยแวะพักที่มาดริด-บาราฆัส) ซึ่งเป็นเที่ยวบินตรงที่ยาวที่สุดของสายการบินนี้ เริ่มต้นด้วยโบอิง 767-300ER แต่เนื่องจากความต้องการที่เพิ่มขึ้น จึงมีการปรับเปลี่ยนเครื่องบินให้ทันสมัยขึ้นเป็นแอร์บัส A330-200 และต่อมาเป็นโบอิง 787-9

เที่ยวบินปกติระหว่างจีนแผ่นดินใหญ่และไต้หวันเริ่มขึ้นในเดือนกรกฎาคม ค.ศ. 2009 ด้วยสถานะทางการเมืองของไต้หวัน เครื่องบินแอร์ไชนาทุกลำที่ให้บริการในเส้นทางไปและกลับจากไต้หวันจึงต้องทำการปกปิดธงชาติสาธารณรัฐประชาชนจีนบนตัวเครื่องบิน

แอร์ไชนานำแอร์บัส A330-300 ลำใหม่มาใช้ในเที่ยวบินระยะไกล โดยเริ่มให้บริการไปยังดึสเซิลดอร์ฟ ประเทศเยอรมนี ในช่วงฤดูร้อน ค.ศ. 2011 เครื่องบินเหล่านี้มีมาตรฐานห้องโดยสารสองชั้นแบบเดียวกับแอร์บัส A330-200 ยกเว้นในชั้นประหยัดที่ไม่มีระบบความบันเทิงติดตั้งไว้ที่เบาะนั่ง (ยกเว้นสองแถวแรกที่มีพื้นที่วางขาเพิ่มขึ้น) ดึสเซิลดอร์ฟจึงกลายเป็นปลายทางที่สามในเยอรมนีของเครือข่ายแอร์ไชนา นอกจากนี้ สายการบินยังได้เปิดตัวเส้นทางใหม่ ปักกิ่ง-มิลาน-มัลเพนซา ในวันที่ 15 มิถุนายน ค.ศ. 2011 ซึ่งเป็นเส้นทางเสริมจากบริการเดิมที่มีอยู่ระหว่างเซี่ยงไฮ้และมิลาน

การส่งมอบโบอิง 777-300ER ใหม่จำนวน 19 ลำของสายการบินได้เริ่มขึ้นในช่วงกลาง ค.ศ. 2011 โดยเครื่องบินเหล่านี้จะกลายเป็น "แกนหลักของปฏิบัติการบินระยะไกลในอนาคต" โบอิง 777-300ER ใหม่เข้ามาแทนที่โบอิง 747-400 ในเส้นทางไปสหรัฐ เช่น ลอสแอนเจลิส นิวยอร์ก และซานฟรานซิสโก แต่คาดว่าจะเริ่มให้บริการครั้งแรกในเที่ยวบินไปยังปารีสตั้งแต่เดือนมีนาคม ค.ศ. 2012 และจะเข้ามาแทนที่เที่ยวบินส่วนใหญ่ที่ให้บริการด้วย 747 เมื่อมีจำนวนเครื่องบินในฝูงบินเพียงพอ แอร์ไชนายังขยายการดำเนินงานในอินเดียด้วยเส้นทางปักกิ่ง-มุมไบในเดือนกันยายน ค.ศ. 2011 ขณะที่เส้นทางนิวเดลีที่มีอยู่เดิมได้ปรับเปลี่ยนเป็น A330 สายการบินยังเปิดบริการเที่ยวบินไปยังมุมไบจากเฉิงตูในวันที่ 2 พฤษภาคม ค.ศ. 2012 และเริ่มใช้โบอิง 777-300ER ในหนึ่งในสองเที่ยวบินประจำวันของเส้นทางปักกิ่ง-ลอสแอนเจลิสเมื่อวันที่ 1 กุมภาพันธ์ ค.ศ. 2012 ตั้งแต่ปลาย ค.ศ. 2012 ถึงต้น ค.ศ. 2013 สายการบินได้เปลี่ยนโบอิง 747-400 ที่ให้บริการในเส้นทางนิวยอร์กและซานฟรานซิสโกเป็นโบอิง 777-300ER ด้วยการเพิ่มโบอิง 777-300ER ในเส้นทางสหรัฐ แอร์ไชนาได้เพิ่มความถี่ในเส้นทางปักกิ่ง-นิวยอร์กจาก 7 เป็น 11 เที่ยวบินต่อสัปดาห์ โดยเพิ่มเที่ยวบินใหม่สองเที่ยว (CA989/990) เมื่อวันที่ 21 มกราคม ค.ศ. 2014 สายการบินได้เปิดให้บริการเส้นทางไปฮาวายด้วยเที่ยวบินจากปักกิ่งไปโฮโนลูลู ซึ่งเป็นเที่ยวบินตรงเที่ยวแรกระหว่างสองเมืองนี้ และยังได้เพิ่มความถี่บริการในเส้นทางปักกิ่ง-ฮิวสตันอินเตอร์คอนติเนนทัลจากสี่ครั้งต่อสัปดาห์เป็นทุกวัน ตั้งแต่วันที่ 30 มีนาคม ค.ศ. 2014 ตั้งแต่วันที่ 10 มิถุนายน ค.ศ.2014 แอร์ไชนาได้เปิดตัวบริการเที่ยวบินตรงใหม่จากปักกิ่งไปวอชิงตัน-ดัลเลส โดยใช้โบอิง 777-300ER และตั้งแต่วันที่ 29 กันยายน ค.ศ. 2015 แอร์ไชนายังเปิดตัวเที่ยวบินสามครั้งต่อสัปดาห์ไปยังท่าอากาศยานนานาชาติมอนทรีออล พีเอร์ เอลเลียต ทรูโดโดยเป็นเที่ยวบินร่วมกับแอร์แคนาดา เที่ยวบินมอนทรีออลนี้ขยายต่อไปยังอาบานาตั้งแต่วันที่ 27 ธันวาคม ค.ศ. 2015

แอร์ไชนาเริ่มให้บริการเที่ยวบินตรงไปยังโจฮันเนสเบิร์ก ประเทศแอฟริกาใต้ ตั้งแต่วันที่ 29 ตุลาคม ค.ศ. 2015

### ข้อตกลงการบินร่วม
แอร์ไชนามีข้อตกลงการบินร่วมกับสายการบินดังต่อไปนี้:

* แอร์แคนาดา (พันธมิตรร่วมทุน)
* แอร์โดโลมิติ
* แอร์อินเดีย
* แอร์มาเก๊า
* แอร์นิวซีแลนด์
* แอร์เซอร์เบีย
* ออล นิปปอน แอร์เวย์
* เอเชียนาแอร์ไลน์
* ออสเตรียนแอร์ไลน์
* อาเบียงกา
* คาเธ่ย์แปซิฟิค
* ไชนาเรลเวย์ 
* ไชนาเอ็กซ์เพรสแอร์ไลน์
* อียิปต์แอร์
* เอ็ลอัล
* เอธิโอเปียนแอร์ไลน์
* อีวีเอแอร์
* ฟินน์แอร์
* ฮาวาเอียนแอร์ไลน์
* การบินจี๋เสียง
* คุนหมิงแอร์ไลน์
* ลาตัมบราซิล
* ลาตัมชิลี
* ล็อตโปลิชแอร์ไลน์
* ลุฟท์ฮันซ่า
* เอ็มไอเอทีมองโกเลียนแอร์ไลน์ 
* สแกนดิเนเวียนแอร์ไลน์ซิสเต็ม
* ชานตงแอร์ไลน์
* เชินเจิ้นแอร์ไลน์
* สิงคโปร์แอร์ไลน์
* เซาท์แอฟริกันแอร์เวย์
* สวิสอินเตอร์เนชันแนลแอร์ไลน์
* ตัปแอร์ปูร์ตูกัล
* ทิเบตแอร์ไลน์
* เตอร์กิชแอร์ไลน์
* ยูนิแอร์
* ยูไนเต็ดแอร์ไลน์

### ข้อตกลงการขนส่งต่อเนื่อง
แอร์ไชนามีข้อตกลงการขนส่งต่อเนื่องกับสายการบินดังต่อไปนี้:

* เอมิเรตส์
* ฟลายดูไบ
* คูเวตแอร์เวย์
* ปากีสถานอินเตอร์แนชนัลแอร์ไลน์

## ฝูงบิน
### ฝูงบินปัจจุบัน

ณ เดือนกันยายน ค.ศ. 2025 แอร์ไชนามีเครื่องบินประจำการในฝูงบินดังต่อไปนี้ :

แอร์ไชนามีอายุฝูงบินเฉลี่ย 9.9 ปี

### ฝูงบินในอดีต

แอร์ไชนาเคยให้บริการเครื่องบินดังต่อไปนี้:

## แอร์ไชนาคาร์โก

แอร์ไชนาคาร์โก เป็นบริษัทในเครือของแอร์ไชนา ที่เน้นการขนส่งสินค้าทางอากาศและไม่มีบริการขนส่งผู้โดยสาร โดยให้บริการเส้นทางการบินครอบคลุมทั่วทวีปเอเชีย ยุโรป และอเมริกาเหนือ ด้วยฝูงบินที่ประกอบด้วยแอร์บัส เอ330-200/พี2เอฟ, โบอิง 747-400เอฟ และโบอิง 777เอฟ

## บริการ
### ระดับชั้นโดยสาร
;ฟอร์บิดเดนพาวิลเลียน (Forbidden Pavilion)

ฟอร์บิดเดนพาวิลเลียน เป็นชื่อชั้นหนึ่งของแอร์ไชนา ให้บริการในโบอิง 747-400, โบอิง 747-8 และโบอิง 777-300อีอาร์บางลำ

สำหรับฟอร์บิดเดนพาวิลเลียนบนบินโบอิง 777-300อีอาร์และ 747-8 ถือเป็นผลิตภัณฑ์เรือธงรุ่นล่าสุดของแอร์ไชนา ประกอบด้วยชุดที่นั่ง Zodiac Aerospace Venus ที่มีระยะห่างระหว่างแถว 82–83 นิ้ว และความกว้างที่นั่ง 23 นิ้ว ที่นั่งยังมีหน้าจอ AVOD ขนาด 23 นิ้ว พร้อมปลั๊ก Universal AC และช่องเสียบ USB-A ให้ใช้งาน

ส่วนฟอร์บิดเดนพาวิลเลียนบนโบอิง 747-400 มีระยะห่างระหว่างที่นั่ง  ที่นั่งสามารถหมุนได้ มีปลั๊กไฟ และปรับเอนเป็นเตียงนอนราบได้สมบูรณ์แบบ ชั้นหนึ่งบน 747-400 เป็นหนึ่งในสองชั้นโดยสารที่มีหน้าจอ AVOD และชื่อ*ฟอร์บิดเดนพาวิลเลียน*มาจากตำแหน่งที่ตั้งของที่นั่งในห้องโดยสาร

;แคปิตอลพาวิลเลียน (Capital Pavilion)
แคปิตอลพาวิลเลียน เป็นชื่อชั้นธุรกิจของแอร์ไชนา มีให้บริการในเครื่องบินของแอร์ไชนาทุกรุ่น ยกเว้นโคแม็ก ซี909-700

สำหรับฝูงบินลำตัวแคบของแอร์ไชนา ที่นั่งชั้นธุรกิจจะเป็นเก้าอี้แบบปรับเอนได้จัดเรียงแบบ 2-2

บนโบอิง 777-300อีอาร์จะใช้ที่นั่งแบบเดียวกับโบอิง 747-8 และ 787 โดยจะตั้งอยู่ส่วนหน้าของห้องโดยสาร จัดเรียงแบบ 2-2-2 ที่นั่งเป็นแบบ Collins Parallel Diamond สามารถปรับเป็นเตียงนอนราบได้ยาว 6 ฟุต 4 นิ้ว ที่นั่งมีความกว้าง 21 นิ้ว และมีหน้าจอระบบสัมผัสขนาด 15-16 นิ้ว พร้อมปลั๊ก Universal AC และช่องเสียบ USB-A สำหรับโบอิง 747 ที่นั่งชั้นนี้จะอยู่บริเวณส่วนหัวของเครื่องบินและชั้นบน พร้อมจิตรกรรมฝาผนังพระราชวังฤดูร้อนซึ่งเป็นสัญลักษณ์แห่งความโชคดีในจีน สำหรับโบอิง 747-400 ที่นั่งจะเอนได้บางส่วน มีหน้าจอระบบสัมผัสและรีโมตควบคุมที่พนักพิงหลังเก้าอี้ โดยจัดเรียงแบบ 2-2-2 ที่ด้านหลัง และ 2-2 ที่ด้านหน้าและชั้นบน ที่นั่งเหล่านี้มีหน้าจอ AVOD ติดตั้งอยู่ด้านหลัง

แคปิตอลพาวิลเลียนบนแอร์บัส เอ330 จะอยู่ในพื้นที่เล็ก ๆ ส่วนหน้าของห้องโดยสาร สำหรับเอ330 รุ่นใหม่ ที่นั่งจะเป็นแบบ Zodiac Aura Lite ซึ่งเป็นเก้าอี้รูปทรงสี่เหลี่ยม จัดเรียงแบบ 2-2-2 โดยมีไฟอ่านหนังสือ 2 ดวงอยู่ระหว่างที่นั่งและมีหน้าจอติดตั้งอยู่ด้านหลัง ที่นั่งเหล่านี้สามารถปรับเอนได้เต็มที่และแปลงเป็นเตียงนอนราบได้ยาว 6 ฟุต 4 นิ้ว ระยะห่างระหว่างแถว 79 นิ้ว และความกว้างที่นั่ง 21 นิ้ว พร้อมหน้าจอระบบสัมผัสขนาด 15 นิ้ว รวมถึงปลั๊ก Universal AC และช่องเสียบ USB-A สำหรับเอ330 รุ่นเก่า หน้าจอจะมีขนาดเล็กกว่าและไม่มีพื้นที่เก็บของระหว่างหน้าจอ และปรับเอนได้ 165 องศา

แคปิตอลพาวิลเลียนบนแอร์บัส เอ350 มีผลิตภัณฑ์ที่ล่าสุดของแอร์ไชนา สำหรับเอ 350 รุ่นเก่า ที่นั่งจะเป็นแบบ Collins Aerospace Super-Diamond ที่จัดเรียงแบบ reverse herringbone (ก้างปลาหันไปด้านหลัง) ใน 8 แถว จัดเรียงแบบ 1-2-1 ที่ส่วนหน้าของห้องโดยสาร ที่นั่งสามารถปรับเป็นเตียงนอนราบได้ และมีเข็มขัดนิรภัยแบบคาดไหล่ ไม่มีช่องเก็บของเหนือศีรษะตรงกลาง ทำให้ห้องโดยสารดูกว้างขวางขึ้น ทุกที่นั่งสามารถเข้าออกทางเดินได้สะดวก และมีหน้าจอ HD IFE ขนาด 18 นิ้ว สำหรับเอ 350 รุ่นใหม่กว่า ห้องโดยสารจะเป็นแบบ Recaro CL6720 จัดเรียงแบบ 1-2-1 ที่นั่งสามารถปรับเป็นเตียงนอนราบได้ยาว 6 ฟุต 4 นิ้ว และมีความกว้าง 21 นิ้ว แต่ละที่นั่งมีหน้าจอ HD ระบบสัมผัสขนาด 18 นิ้ว พร้อมปลั๊ก Universal AC และช่องเสียบ USB-A

;พรีเมียมอีโคโนมี (Premium Economy)

พรีเมียมอีโคโนมี มีให้บริการบนเครื่องบินทุกรุ่นของแอร์ไชนา ได้แก่ แอร์บัส เอ330-300, แอร์บัส เอ350-900, โบอิง 747-8 และโบอิง 787-9 โดยในเอ 350-900 ซึ่งเป็นผลิตภัณฑ์ใหม่ล่าสุดของสายการบิน มีที่นั่งชั้นพรีเมียมอีโคโนมีที่สามารถปรับเอนได้มากขึ้น มีระยะระหว่างที่นั่ง 38.5–39 นิ้ว และความกว้างที่นั่ง 18.5 นิ้ว จัดเรียงแบบ 2-4-2 สำหรับพรีเมียมอีโคโนมีบนเอ 330-300, 747-8 และ 787-9 จะมีระยะระหว่างที่นั่ง 36–38 นิ้ว และความกว้างที่นั่ง 17.1–18 นิ้ว ในเอ 330 รุ่นเก่า ที่นั่งเหล่านี้ยังมีหน้าจอ AVOD และที่รองศีรษะ ซึ่งชั้นประหยัดทั่วไปจะไม่มี
	
;ชั้นประหยัด (Economy Class)

เครื่องบินทุกรุ่นของแอร์ไชนามีชั้นประหยัดให้บริการ ระบบความบันเทิงบนเครื่องบิน (IFE) พร้อมฟังก์ชัน AVOD มีให้บริการบนโบอิง 777-300อีอาร์, โบอิง 787-9, แอร์บัส เอ350-900, โบอิง 747 และแอร์บัส เอ330 ที่เป็นรุ่นใหม่กว่า โดยมีขนาดหน้าจอและระบบที่แตกต่างกันไปจากพานาโซนิคและเทลีส ส่วนปลั๊ก Universal AC และช่องเสียบ USB นั้นมีให้บริการแตกต่างกันไปตามแต่ละรุ่นของเครื่องบิน ที่นั่งในชั้นประหยัดส่วนใหญ่มีระยะระหว่างที่นั่งอยู่ที่ 31 นิ้ว และมีความกว้าง 17–18 นิ้ว ขึ้นอยู่กับรุ่นเครื่องบิน สำหรับแอร์บัส เอ330 ชั้นประหยัดจะจัดเรียงแบบ 2-4-2 ขณะที่แอร์บัส เอ350 และโบอิง 787 จะจัดเรียงแบบ 3-3-3 ส่วนโบอิง 747 และ 777 จะจัดเรียงแบบ 3-4-3 สำหรับเครื่องบินลำตัวแคบทุกรุ่นจะจัดเรียงแบบ 3-3 ยกเว้นโคแม็ก เออาร์เจ21 ที่จัดเรียงแบบ 3-2

### ฟินิกซ์ไมล์ส
ฟีนิกซ์ไมล์ส (, แปลตรงตัว "พันธมิตรฟินิกซ์") เป็นโปรแกรมสะสมไมล์สำหรับลูกค้าเดินทางบ่อยของแอร์ไชนาและสายการบินในเครือ ได้แก่ แอร์ไชนาอินเนอร์มองโกเลีย, แอร์มาเก๊า, ปักกิ่งแอร์ไลน์, ต้าเหลียนแอร์ไลน์, คุนหมิงแอร์ไลน์, ชานตงแอร์ไลน์ และเชินเจิ้นแอร์ไลน์ นี่คือโปรแกรมสะสมไมล์แรกที่เปิดตัวในจีนแผ่นดินใหญ่ ถูกออกแบบมาเพื่อมอบรางวัลแก่ลูกค้าที่เดินทางบ่อยทั้งในและต่างประเทศกับแอร์ไชนาและสายการบินพันธมิตร

## อุบัติการณ์และอุบัติเหตุ
*เมื่อวันที่ 15 เมษายน ค.ศ. 2002 แอร์ไชนา เที่ยวบินที่ 129 ซึ่งเป็นเครื่องบินโบอิง 767-200อีอาร์ เดินทางจากปักกิ่งไปยังปูซาน ประเทศเกาหลีใต้ ได้ประสบอุบัติเหตุชนกับเนินเขาขณะพยายามลงจอดที่ท่าอากาศยานนานาชาติคิมแฮระหว่างสภาพอากาศเลวร้าย ทำให้มีผู้เสียชีวิต 129 รายจากทั้งหมด 166 คนบนเครื่อง
*เมื่อวันที่ 27 สิงหาคม ค.ศ. 2019 แอร์ไชนา เที่ยวบินที่ 183 ซึ่งเป็นเครื่องบินแอร์บัส เอ330-343เอ็กซ์ เดินทางจากปักกิ่งไปยังโตเกียว ประเทศญี่ปุ่น ได้รับความเสียหายจนไม่สามารถซ่อมแซมได้อีกต่อไปเนื่องจากเกิดเพลิงไหม้ที่ส่วนบรรทุกสินค้าขณะจอดอยู่บนพื้นดินที่ท่าอากาศยานปักกิ่งก่อนออกเดินทางไม่นานนัก แต่ไม่มีผู้ใดได้รับบาดเจ็บจากเหตุการณ์ดังกล่าว

## ดูเพิ่ม
* การบินพลเรือนในประเทศจีน
* รายชื่อสายการบินในประเทศจีน
* รายชื่อท่าอากาศยานในประเทศจีน
* รายชื่อบริษัทในประเทศจีน
* การขนส่งในประเทศจีน

## อ้างอิง

## แหล่งข้อมูลอื่น

*

อ
อ
อ
หมวดหมู่:บริษัทจดทะเบียนในตลาดหลักทรัพย์ฮ่องกง
หมวดหมู่:บริษัทจดทะเบียนในตลาดหลักทรัพย์ลอนดอน
หมวดหมู่:บริษัทจดทะเบียนในตลาดหลักทรัพย์เซี่ยงไฮ้
หมวดหมู่:การเสนอขายหุ้นครั้งแรกให้แก่สาธารณชนในปี พ.ศ. 2547
หมวดหมู่:บริษัทจีนที่ก่อตั้งในปี พ.ศ. 2531
หมวดหมู่:บริษัทของจีน
หมวดหมู่:สายการบินที่ก่อตั้งในปี พ.ศ. 2531